อั้ยย่ะ สเปน ตั้ง เซ็กซ์ ซาร์ ส่งเสริมมี Sex กระตุ้นอัตราการเกิด
(ภาพจากยูทุบ wired woo),รัฐบาลสเปน ร้อนใจ อัตราการเกิดในประเทศต่ำลงเรื่อยๆ ถึงขั้นตั้งตำแหน่งใหม่ ที่เรียกให้เข้าใจง่ายๆ ว่า เซ็กซ์ ซาร์ แต่ฟังแล้วต้องฮือฮา มาทำหน้าที่ดูแลรับผิดชอบรณรงค์ให้ชายหญิงในสเปนหันมามีเซ็กซ์ และมีลูกกันมากขึ้น พร้อมกับตั้งผู้หญิงรับตำแหน่งใหม่เอี่ยมนี้เป็นคนแรก,สื่อต่างประเทศรายงานข่าวฮือฮา สเปนประสบปัญหาประชากรลดลง อัตราการเกิดต่ำกว่าอัตราการตายเป็นครั้งแรกเมื่อปีก่อน จนทำให้รัฐบาลสเปน ภายใต้การนำของนายกรัฐมนตรีมาริอาโน ราฮอย เร่งหาทางแก้ กลัวประชากรในประเทศลดน้อยถอยลงมากเกินไป ถึงขนาดต้องตั้งตำแหน่งใหม่ ที่เรียกกันว่า เซ็กซ์ ซาร์ (Sex Tsar) มากระตุ้นให้ชายหญิงในประเทศคิดอยากจะมีลูกกันมากขึ้น ,ข่าวแจ้งว่า นายกรัฐมนตรี ราฮอยแห่งสเปน ได้แต่งตั้ง นางอาเดลมิรา บาร์เรเรีย ดิซ ซึ่งมีความเก่งกาจด้านประชากรศาสตร์ มาดำรงตำแหน่งกรรมาธิการของรัฐบาล ทำหน้าที่ดูแลรับผิดชอบเป็นกรณีพิเศษต่อความท้าทาย จากการที่อัตราการเกิดในประเทศลดน้อยลง โดยนางบาร์เรเรีย ดิซ ต้องเผชิญกับงานหนักเต็มสองมือ เพราะจำนวนชาวสเปนที่แต่งงานกันแล้วไม่มีลูกเพิ่มขึ้นมากถึง 3 เท่า โดยตามรายงานของกลุ่มนักคิดด้านสังคมและเศรษฐศาสตร์ Funcas ระบุว่า ในช่วงปี 2520 - 2558 มีชาวสเปนที่แต่งงานแล้วไม่มีลูก เพิ่มจาก 1.5 ล้านคู่ เป็น 4.4 ล้านคู่ ในปี 2558,ขณะเดียวกัน จากรายงานของยูโรสแตท ชี้ว่า อัตราการเกิดของสเปนลดลงไปเหลือ แค่ 1.8 นับตั้งแต่ปี 2551 จนทำให้สเปนกลายเป็นหนึ่งในประเทศที่มีอัตราการเกิดต่ำสุดในสหภาพยุโรป เพราะแค่สูงกว่ากรีซ ไซปรัส และโปรตุเกสที่มีอัตราเกิดเมื่อปี 2557 แค่ 1.32 หรือผู้หญิง 1 คน มีอัตรามีลูกแค่ 1.32 ในขณะที่ ไอร์แลนด์ และฝรั่งเศส เป็นประเทศมีอัตราการเกิดสูงสุดอยู่ที่ 2.01 ส่วนสหราชอาณาจักร และสวีเดน ตามมาเป็นอันดับ 2 และ 3 ด้วยอัตราการเกิด 1.92 และ 1.91
รัฐบาลสเปน ร้อนใจ อัตราการเกิดในประเทศต่ำลงเรื่อยๆ ถึงขั้นตั้งตำแหน่งใหม่ ที่เรียกให้เข้าใจง่ายๆ ว่า เซ็กซ์ ซาร์ แต่ฟังแล้วต้องฮือฮา มาทำหน้าที่ดูแลรับผิดชอบรณรงค์ให้ชายหญิงในสเปนหันมามีเซ็กซ์ และมีลูกกันมากขึ้น 
เซ็กซ์ ซาร์,สเปน,ตำแหน่ง เซ็กซ์ ซาร์,กระตุ้นอัตราการเกิด,อัตราการเกิดต่ำ สเปน